בארקה יש אולם פנימי סגור ובר ומטבח מצוינים, אבל לא על זה באנו לדבר היום. באנו לדבר על הדופלקס המשקיף לים: זה שבקיץ כולל מתחם קבלת פנים דו-מפלסי ענק על הים עם דק עץ ובו פינות לאונג', שולחנות קפה, קוקטייל ומוזיקה - גם מעמדת הדיג'יי וגם מהגלים הקרובים כל כך. באנו לדבר על הדופלקס המשקיף לים, שגם בחורף מציע מפלס עליון ובו מרפסות מול הים וחלק סגור להתחמם בו למי שמעדיף להשקיף על החוף ממרחק כמה צעדים חמימים יותר.
ארקה שמרו על המבנה ההיסטורי של טרמינל הנוסעים של הנמל העברי הראשון שנבנה במקום בשנת 1938, כך שכיום המקום משמש טרמינל מסוג אחר, כזה שמעביר אתכם מחיים באחד לחיים בשניים.
עם כמה שהים רומנטי, בקיסר ים מצליחים להוסיף עוד כמה קילוגרמים של רומנטיקה. ככה זה כשבנוסף לרקע של הים התיכון היפהפה, אתם צופים גם על החומות העתיקות של קיסריה ועל חלקת החוף הכל כך המיוחדת שלה.
אם החלום שלכם הוא חופה על הים במובן של על החוף עצמו, קיסר ים מוכנים וערוכים גם להגשמת החלום הזה. בנוסף לעתיקות, לגלים ולחוף המהפנט, האורחים שלכם יוכלו להתרווח גם בגינה הירוקה ובמזגן המפנק, אם הם לא משולהבי ים כמוכם.
אם בנוסף לים אתם חובבי היסטוריה מרשימה, מה תאמרו על מבנה עותומני מרהיב הממוקם בלב גן הפסגה הרומנטי של יפו העתיקה? הנוף בפורט 15 משלב בתוכו את החוף והים של יפו, הנוף האורבני העתיק והחדש של העיר והסמטאות הידועות של יפו העתיקה.
אחרי שתסיימו לשטוף את העיניים, ימשיכו ללוות אתכם ניחוחות הפריחה של הגן המטופח. במילים אחרות, לאורחים שלכם ולכם צפויה חוויה משכרת חושים, מכל הכיוונים.
ימה הוא מתחם אירועים המתאפיין במודרניות שלו.
יחד עם זאת, הנכס הקלאסי מכל, מעבר לזמן ומקום, הוא שפת הים של חיפה הנושקת למתחם, אותו ימה מעריכים ומטפחים להנאתכם. לכן הם בנו חלל שקוף וממוזג בסגנון מודרני הכולל מרפסת דק פתוחה לים בו תוכלו לערוך את קבלת הפנים או את החופה שלכם.
אז אם אתם אוהבים חדשנות ומודרניות – באווירה, בטכנולוגיה ובאביזרים ולא רוצים לוותר על ים וחוף מרהיבים, זהו בדיוק השילוב ש-ימה מציעים לכם.
גם למי מכם שמעדיף ללכת על חתונת בריכה יש לנו פתרון, מורל ויותם מספרים לנו איך עושים חתונת בריכה.